Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel torjuu USA:n pyynnön -
humanitaarisista tauoista Gazan taisteluihin.
Hizbollah näyttää taipuneen USA:n pelotteen edessä.
Se sanoo kiihdyttävänsä rooliaan taisteluissa vähitellen -
viedäkseen IDF:n huomion pois Hamasin tuhoamisesta Gazassa.
Saksa varoittaa Irania ja sen välikäsiä-
laajentamasta Israel―Hamas-sotaa monen rintaman konfliktiksi.
Israelin sotilaallinen eteneminen Gazassa on ollut hidasta -
mutta ilmeisen menestyksekästä.
Puolustusvoimien (IDF) esikunta- päällikkö Herzi Halevi kertoi, -
että IDF on onnistunut piirittämään Gazan kaupungin -
ja käytännössä eristämään sen Gazan eteläosasta.
Olemme keskellä sotaa.
Olemme edenneet uuteen tärkeään vaiheeseen.
Joukkomme suorittavat nyt maaoperaatiota Pohjois-Gazassa.
Sotilaamme ovat viime päivinä operoineet Gazan kaupungissa, -
piirittäneet sen useilta eri suunnilta,
edenneet syvemmälle ja saaneet voittoja.
Sotilaat taistelevat tiuhaan asutulla ja monimutkaisella kaupunkialueella.
Se edellyttää erittäin ammattitaitoista sodankäyntiä ja rohkeutta.
Maajoukot saavat täsmällistä tiedustelutietoa -
sekä tulitukea ilmasta ja mereltä.
Tämäntyyppinen yhteistoiminta on vahvuutemme.
Se tekee meistä huomattavasti tehokkaampia ja voitokkaampia.
Sotilaat käyvät lähitaistelua raakaa vihollista vastaan, -
mutta meillä on selvä etulyöntiasema:
veljeys ja suonissamme virtaava taisteluhenki, Israelin yhteishenki -
sekä asiamme oikeudenmukaisuus ovat mukanamme kaiken aikaa.
Tämä on hyvin koskettavaa ja tärkeää.
Sotilaallisten tavoitteiden saavuttaminen on vaatinut -
Israelin turvallisuuden ja vapauden puolesta uhrautuvilta sotilailta -
raskasta hintaa.
Tämä sota vaatii meiltä kivuliasta ja raskasta hintaa.
Sen me joudumme maksamaan, jotta saamme elää täällä turvallisesti.
Olemme menettäneet poikiemme parhaimmistoa taisteluissa.
Suremme yhdessä heidän perheidensä kanssa.
Jatkamme heidän muistonsa kera eteenpäin, aina voittoon asti.
IDF-komentaja Halevi ylisti sankarillista operaatiota, -
jonka tuloksena Hamasin 7. lokakuuta sieppaama -
19-vuotias israelilaissotilas saatiin vapautettua aiemmin tällä viikolla.
Meitä kaikkia kosketti tällä viikolla, -
kun sotilas Ori Megidish pääsi palaamaan perheensä luokse.
Se oli koko kansakuntaa yhdistävä hetki.
Tohdin sanoa vuosien sotilaskokemuksen perusteella, -
että viimeöinen pelastusoperaatio oli dramaattinen.
Piti tehdä monimutkaisia päätöksiä ja ottaa riskejä, -
mutta kaikki päättyi onnellisesti.
Vaikka Ori on itsessään koko maailma, -
tämä pelastusoperaatio oli silti vain pisara valtameressä.
Olemme sitoutuneet tekemään kaikkemme, -
jotta saamme tuotua panttivangit kotiin ― jokaisen heistä.
Jännitteet ovat kiristyneet -
Israelin Libanonin- ja Syyrian-vastaisella pohjoisrajalla.
IDF on valmis mihin tahansa skenaarioon, Halevi korosti.
Pysymme korkeassa valmiudessa kaikilla sektoreilla.
Operoimme pohjoisrajalla.
Torjumme palestiinalaisterrorismia Juudeassa ja Samariassa.
Keskitymme erityisesti Hamasin terrorismiin.
Olemme alati valmiit laajentamaan toimiamme muillekin alueille.
Israelin ilmavoimien toimet Gazassa ovat voimakkaita mutta täsmällisiä.
Huomautan kuitenkin, että ilmavoimilla on Gazassa käytössään tällä hetkellä -
vain alle puolet kaluston kokonaisvahvuudesta.
Loppukalusto on jatkuvassa valmiudessa, pommit siivillään, -
ja lentäjät ovat valmiina syöksymään koska tahansa koneisiinsa -
ja lähtemään ilmaiskutehtäviin myös muille rintamille, kun käsky käy.
Israelin pääministeri Benjamin Netanjahu piti kansalaisille puheen, -
jossa hän kertoi tavanneensa Gazan eturintamalla taistelevia IDF-sotilaita.
Olemme keskellä operaatiota.
Puolustaudumme voimakkaasti pohjoisessa. On tulitaisteluja.
Käymme kiivaita taisteluja etelässä.
Olemme edenneet määrätietoisesti Gazan kaupungin laitamille.
Olemme saavuttaneet voittoja, mutta kokeneet valitettavasti myös tappioita.
Jokainen heistä merkitsee menetettyä maailmaa.
Suremme heidän perheidensä kanssa. Kaikesta huolimatta jatkamme -
päättäväisesti kohti tavoitettamme eli Hamas-hallinnon kaatamista.
Tapasin juuri äsken -
tulilinjalla olleita sotilaita.
Osa heistä kiiruhti tuona lauantaina Keski-Israelista Gazaan alle tunnissa.
He taistelivat kuin leijonat. He menettivät tovereitaan.
Heidän silmänsä leimusivat. Yksi heistä sanoi minulle: -
"Herra pääministeri, tilanne oli ja on vaikea, mutta me emme pysähdy."
Sanoin hänelle, että me emme pysähdy, vaan jatkamme voittoon asti.
USA:n ulkoministeri Antony Blinken saapui tänään Israeliin.
Hän peräsi Israelin johdolta humanitaarisia taukoja taisteluihin, -
jotta humanitaarista apua saataisiin toimitettua Gazaan säännöllisesti.
Israel kuitenkin torjui vaatimuksen -
korostaen, että minkäänlaista tulitaukoa ei tule -
niin kauan kuin Hamas pitää julmasti yli 242:ta panttivankia Gazassa.
Pääministeri Netanjahu mainitsi asiasta -
tavattuaan ulkoministeri Blinkenin aiemmin tänään.
Tein selväksi, että Israel jatkaa täydellä voimalla ja torjuu vaatimukset
tilapäisistä tauoista, mikäli ne eivät sisällä panttivankien vapauttamista.
Israel ei salli polttoainekuljetuksia Gazaan -
ja vastustamme myös rahansiirtoja sinne.
Iranin libanonilaiskätyri Hizbollahin johtaja Hassan Nasrallah -
piti tänään salaisesta bunkkeristaan seuraajilleen puheen, jossa hän julisti,
että Hizbollah yhtyi sotaan Israelia vastaan jo seuraavana päivänä siitä, -
kun Hamas terrorikumppaneineen hyökkäsi Gazasta Etelä-Israeliin -
ja murhasi noin 1 400 ihmistä, joista valtaosa oli siviilejä.
Nasrallah itse asiassa taipui USA:n pelotteen edessä.
Hän nimittäin tietää, että hän itse, Hizbollah ja sen iranilaiset isännät -
eivät kestäisi läntisen sivilisaation vihaa, -
jos ne sytyttävät konfliktin Israelin pohjoisrintamalla.
IDF on pommittanut -
Hizbollahin sotilasinfrastruktuuria Etelä-Libanonissa sen jälkeen, -
kun järjestö teki iskuja -
Israelin puolelle Kirjat Shmonaan ja Safediin.
Eilen suoritimme laajan iskun useisiin Hizbollah-terrorisoluihin.
Isku oli vastaus Hizbollahin massiiviseen tulitukseen, -
joka kohdistui Kirjat Shmonaan ja Safediin ja haavoitti siviilejä.
Vastaamme ankarasti kaikkiin Israelin siviileihin kohdistuviin iskuihin.
Olemme korkeassa valmiudessa ja valmiit vastaamaan pohjoisrajalla -
kaikkiin tilanteisiin nyt ja tulevina päivinä.
Kontra-amiraali Hagari alleviivasi Iranin ja sen välikäsien roolia sodassa.
Iran jatkaa kumouksellista toimintaansa.
Se usuttaa kätyreitään toimiin ja rahoittaa näitä ryhmiä.
Iran toimii samalla tavalla Ukrainassa ja Jemenissä -
sekä Irakissa USA:n joukkoja vastaan. Nyt se koettaa samaa myös Israelille -
ja yrittää siirtää huomiomme pois Gazasta.
Huomiomme pysyy Gazassa.
Keskitymme Hamasin tuhoamiseen sekä panttivankien vapauttamiseen.
Tiedämme kyllä, miten vastata uhkiin joka rintamalla, jos tarve vaatii.
Saksan liittokansleri Olaf Scholz -
toisti Saksan varoituksen Hizbollahille ja sen iranilaisille isännille.
Meidän on lähetettävä selvä viesti:
Hizbollah ei saa sekaantua tähän sotaan.
Hizbollahilla on 150 000 rakettia Libanonissa.
Kuvitelkaa, jos ne ammuttaisiin nyt Israeliin. Israel kykenisi luultavasti -
puolustautumaan ja voittamaan Hizbollahin.
Mutta on selvää, että se olisi valtavan tuhoisaa -
sekä ihmisille että infrastruktuurille.
Meidän on lähetettävä selkeitä viestejä -
myös Iranin välikäsille Syyriaan, Irakiin ja Jemeniin, -
samoin Iranille itselleen: -
niiden ei pidä sekaantua tähän sotaan.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen